Diari Oficial de la Generalitat Valenciana


Sumari del DOGV 5319, del 07-08-2006 (2006/8057)

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació puntual núm. 9 del Pla general sobre creació d'equipament docent, al municipi de la Vilavella.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8057


Data del document
:   11-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Vilavella, la
    * pla d'urbanisme

ACORD de la Comissió Territorial d'Urbanisme de Castelló, d'11 de maig de 2006, relatiu a la modificació puntual núm. 9 del Pla general sobre creació d'equipament docent, al municipi de la Vilavella. [2006/8057]  
.Vist l'expedient relatiu a la modificació puntual núm. 9 del Pla general sobre la creació d'equipament docent, al municipi de Vilavella, i de conformitat amb els següents,  
Antecedents  
Primer. L'Ajuntament de Vilavella va acordar el 27 de juliol de 2004 exposar al públic la modificació, la qual es va dur a terme mitjançant anuncis publicats en el periòdic Mediterráneo de 4 d'agost de 2004 i en el Diari Oficial de la Generalitat de 17 d'agost de 2004. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 25 d'octubre de 2004.  
Segon. El projecte consta de memòria i plànols.   
Tercer. L'objecte del projecte és redelimitar el sòl dotacional docent previst en el Pla general de la Vilavella. Com a conseqüència d'aquesta delimitació aquest equipament queda fixat en 17.430 m2, de manera que es produeix un increment de sòl urbà de 785 m2.  
Quart. El 4 de març de 2005 s'ha emés un informe favorable per part de la Direcció General de Règim Econòmic de la Conselleria de Cultura, Educació i Esport.  
El 14 de setembre de 2005 es va emetre la Declaració d'Impacte Ambiental per part de la Direcció General de Gestió del Medi Natural de la Conselleria de Territori i Habitatge.  
Fonaments de dret  
Primer. De conformitat amb el que establix la Disposició transitòria primera, apartat primer, de la Llei 16/2006, de 30 de desembre, urbanística valenciana (en endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació de la present modificació puntual del Pla general de Vilavella ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), així com en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).  
Tercer. La documentació, està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.  
Quart. Les modificació puntual del Pla general de la Vilavella que ara s'examina suposa la introducció d'alteracions en l'ordenació pormenorizada d'un sòl urbà.  
Com reiteradament ha establit la jurisprudència, la determinació concreta de la qualificació d'uns terrenys inclosos al sòl urbà o urbanitzable s'emmarca dins de la discrecionalitat del planejament urbanístic, gaudint en aquests casos l'administració d'àmplia llibertat per a triar, entre les alternatives possibles, la forma en què el territori ha de quedar ordenat. Així mateix, són les esmentades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.  
Segons ha assenyalat recentment el Tribunal Constitucional en la seua sentència 51/2004, de 13 d'abril, .la decisió sobre la configuració de l'assentament urbà municipal en què consistix el Pla d'urbanisme (marc regulador de l'espai físic de la convivència dels veïns) és una tasca compresa prioritàriament en l'àmbit dels interessos del municipi, i sobre aquella decisió es projecta, per tant, de forma especialment intensa les exigències de l'autonomia municipal.. Si bé és possible també la intervenció d'altres administracions públiques, per la imbricació d'interessos diversos que es projecten sobre el mateix territori municipal, aquesta intervenció .no ha d'enfosquir el principi que l'ordenació urbanística del territori municipal és tasca que fonamentalment correspon al municipi, i que la intervenció d'altres administracions es justifica només en la mesura que concórreguen interessos de caràcter supramunicipal o controls de legalitat que, de conformitat amb el bloc de la constitucionalitat, s'atribueixen a les administracions supraordenades sobre les inferiors..  
La LRAU recull clarament aquestes idees. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribuïx a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.  
Cinqué. En el cas que ens ocupa la modificació ha sigut informada favorablement per la conselleria competent en matèria d'dducació.  
D'altra banda, i en implicar la modificació una xicoteta reclassificació de sòl urbà, es va fer necessària l'obtenció d'una declaració d'impacte ambiental, la qual s'ha emès amb data 14 de setembre de 2005. La Declaració d'impacte establix les condicions següents:  
.. En compliment de l'article 11 de la Llei 4/1998, d'11 de juny, del patrimoni cultural valencià, ha d'obtenir-se informe favorable de la Direcció General de Política Lingüística i Patrimoni Cultural Valencià. En el cas que aquest informe resulte desfavorable, així ha d'entendre's també la present declaració d'impacte ambiental.  
. L'Ajuntament exigirà a les empreses encarregades, després de la realització de les obres, certificats de recepció de residus sòlids inerts per part d'abocadors o empreses autoritzades per a la gestió de residus.  
. Durant la fase d'execució, s'ha de definir de l'àrea on quedarà aparcada temporalment la maquinària d'obra indicant, si és el cas, el lloc on es duran a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles han de ser degudament gestionats per tallers o gestors de residus tòxics i perillosos degudament autoritzats.  
. Els residus vegetals originats amb la tala de l'arbratge i desbrossament de terrenys es gestionaran de manera adequada a la seua naturalesa, quedant prohibida la incineració in situ d'aquests o qualsevol tipus de residu.  
. La terra vegetal extreta que siga susceptible d'aprofitament, si es desmunta el talús, es mantindrà en condicions adequades i es destinarà al rebliment de les zones verdes previstes. Es definirà el lloc i les condicions d'emmagatzemament del sòl eliminat, a fi de garantir que no perda les seues propietats.  
. Descripció de les espècies vegetals que s'han d'utilitzar en l'enjardinament de les zones verdes, optant sempre per espècies autòctones i amb sistemes radiculars no agressius.  
. Definir com es resoldrà la canalització de les aigües d'escorrentia, per a donar-li al talús el tractament adequat a fi de dotar-lo de l'estabilitat necessària per a evitar possibles lliscaments o afonaments de terra.  
. L'Ajuntament ha de fer-se càrrec de la gestió dels residus sòlids complint el Pla zonal de residus, la Llei 10/1998, de 21 d'abril, de residus de la Comunitat Valenciana, la Llei 10/2000, de residus de la Comunitat Valenciana i el Reial decret 148/2001, de 27 de desembre, pel qual es regula l'eliminació de residus mitjançant abocador.  
. Totes les mesures preventives i correctores proposades així com aquelles derivades dels condicionants exposats han de ser recollides per la normativa urbanística de la modificació puntual, bé allò relatiu a la modificació en si com en allò corresponent a les posteriors fases d'execució i funcionament..  
Quant a la necessitat d'informe de la Direcció General de Patrimoni Cultural Valencià, l'informe va ser sol·licitat el 20 d'octubre de 2005. El 10 de maig de 2006 ha tingut entrada en el Servei Territorial de Planificació i Ordenació Territorial de Castelló l'informe emés per la Direcció General de Patrimoni Cultural Valencià de la Conselleria de Cultura, Educació i Esport. De conformitat amb el que establix aquest informe, l'execució de qualsevol obra en l'àmbit del sòl reclassificat a través d'aquesta modificació requerirà la redacció d'una prospecció arqueològica els resultats de la qual hauran de ser informats favorablement per la referida direcció general.  
La resta de condicions de la declaració d'impacte han de ser complides en l'execució del pla.  
En definitiva, cal aprovar definitivament aquesta modificació.  
Sisé. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Per raó de tot el que antecedix, la Comissió Territorial d'Urbanisme de Castelló acorda: aprovar definitivament la modificació puntual núm. 9 del Pla general de la Vilavella, per la qual es reclassifica com a sòl urbà educatiu determinada parcel·la.  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú..  
Castelló, 11 de maig de 2006.. El secretari de la Comissió Territorial d'Urbanisme: Fernando Renau Faubell.